text: সের্হিনিয়ো জান্নি দেস্ত (; জন্ম: ৩ নভেম্বর ২০০০; সের্হিনিয়ো দেস্ত নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব বার্সেলোনা এবং মার্কিন যুক্তরাষ্ট্র জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলে থাকেন।
  
  ২০০৯–১০ মৌসুমে, মাত্র ৯ বছর বয়সে, ওলন্দাজ ফুটবল ক্লাব আলমেরে সিটির যুব পর্যায়ের হয়ে খেলার মাধ্যমে দেস্ত ফুটবল জগতে প্রবেশ করেন এবং পরবর্তীতে আয়াক্সের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮–১৯ মৌসুমে, ওলন্দাজ ক্লাব যুব আয়াক্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি মাত্র ১ মৌসুম অতিবাহিত করেছেন; যুব আয়াক্সের হয়ে তিনি ১৮ ম্যাচে ১টি গোল করেছেন। অতঃপর ২০১৯–২০ মৌসুমে তিনি ওলন্দাজ ক্লাব আয়াক্সে যোগদান করেন, যেখানে তিনি এরিক টেন হাগের অধীনে ২০১৯ ইয়োহান ক্রুইফ শিল্ড শিরোপা জয়লাভ করেছেন। সম্প্রতি ২০২০–২১ মৌসুমে, তিনি প্রায় ২১ মিলিয়ন ইউরোর বিনিময়ে আয়াক্স হতে স্পেনীয় ক্লাব বার্সেলোনায় যোগদান করেছেন।
  
  ২০১৬ সালে, দেস্ত মার্কিন যুক্তরাষ্ট্র অনূর্ধ্ব-১৭ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন, যেখানে তিনি ৫ ম্যাচে অংশগ্রহণ করেছিলেন। প্রায় ৩ বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, ২০১৯ সালে, মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; নেদারল্যান্ডসের জার্সি গায়ে তিনি এপর্যন্ত ৪-এর অধিক ম্যাচে অংশগ্রহণ করেছেন।
  
  ব্যক্তিগতভাবে, দেস্ত বেশ কিছু পুরস্কার জয়লাভ করেছেন, যার মধ্যে ২০১৯ সালে মার্কিন যুক্তরাষ্ট্রের বর্ষসেরা ফুটবলারের পুরস্কার জয় অন্যতম। দলগতভাবে, খেলোয়াড় হিসেবে দেস্ত এপর্যন্ত ১টি শিরোপা জয়লাভ করেছেন, যা তিনি আয়াক্সের হয়ে জয়লাভ করেছেন।
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:জীবিত ব্যক্তি
  বিষয়শ্রেণী:২০০০-এ জন্ম
  বিষয়শ্রেণী:ওলন্দাজ ফুটবলার
  বিষয়শ্রেণী:ফুটবল ডিফেন্ডার
  বিষয়শ্রেণী:ফুটবল ফুলব্যাক
  বিষয়শ্রেণী:এরেডিভিজির খেলোয়াড়
  বিষয়শ্রেণী:লা লিগার খেলোয়াড়
  বিষয়শ্রেণী:জং আয়াক্সের খেলোয়াড়
  বিষয়শ্রেণী:এএফসি আয়াক্সের খেলোয়াড়
  বিষয়শ্রেণী:ফুটবল ক্লাব বার্সেলোনার খেলোয়াড়
  বিষয়শ্রেণী:ওলন্দাজ বংশোদ্ভূত মার্কিন ব্যক্তি
  বিষয়শ্রেণী:স্পেনে প্রবাসী ফুটবলার
title: সের্হিনিয়ো দেস্ত